গুরুদাসপুর, নাটোর ৪ মার্চ শুক্রবার : অদ্য বাদ আছর আহলেহাদীছ আন্দোলন বাংলাদেশ নাটোর যেলার উদ্যোগে গুরুদাসপুর থানাধীন নাজিরপুর আহলেহাদীছ জামে মসজিদে এক কর্মী সমাবেশ অনুষ্ঠিত হয়। এলাকা আন্দোলন-এর সভাপতি মুহাম্মাদ আলাউদ্দীনের সভাপতিত্বে অনুষ্ঠিত উক্ত সমাবেশে প্রধান অতিথি হিসাবে উপস্থিত ছিলেন আহলেহাদীছ আন্দোলন বাংলাদেশ-এর কেন্দ্রীয় সাধারণ সম্পাদক অধ্যাপক মাওলানা নূরুল ইসলাম। বিশেষ অতিথি হিসাবে উপস্থিত ছিলেন যেলা আন্দোলন-এর সভাপতি ড. মু  u200f হাম্মাদ আলী, সহ-সভাপতি মাওলানা আবুবকর। অন্যান্যের মধ্যে বক্তব্য পেশ করেন যেলা আন্দোলন-এর সাংগঠনিক সম্পাদক মুহাম্মাদ আব্দুল আযীয ও সমাজকল্যাণ সম্পাদক মুহাম্মাদ আব্দুল্লাহিল কাফী প্রমুখ।  দারুশা, রাজশাহী ৬ মে শুক্রবার : অদ্য বাদ আছর দারুশা বাজার সংলগ্ন দেওয়ানপাড়া আহলেহাদীছ জামে মসজিদে স্থানীয় তাওহীদ পাঠাগারের উদ্যোগে এক কর্মী সমাবেশ অনুষ্ঠিত হয়। পাঠাগারের পরিচালক মুহাম্মাদ শফীকুল ইসলামের পরিচালনায় অনুষ্ঠিত উক্ত সমাবেশে প্রধান অতিথি হিসাবে উপস্থিত ছিলেন আহলেহাদীছ আন্দোলন বাংলাদেশ-এর কেন্দ্রীয় প্রচার ও প্রশিক্ষণ সম্পাদক ও মাসিক আত-তাহরীক সম্পাদক ড. মুহাম্মাদ সাখাওয়াত হোসাইন। বিশেষ অতিথি হিসাবে উপস্থিত ছিলেন বাংলাদেশ আহলেহাদীছ যুবসংঘ-এর কেন্দ্রীয় দফতর সম্পাদক মুহাম্মাদ আব্দুর রাকীব। সমাবেশে পার্শ্ববর্তী বিভিন্ন এলাকা হতে বিপুল সংখ্যক কর্মী যোগদান করেন। প্রধান অতিথি তাঁর বক্তব্যে সূরা আছরের তাৎপর্য তুলে ধরে সংগঠনের প্রয়োজনীয়তা ব্যাখ্যা করেন। এ সময়ে সকলে একমত হলে উপস্থিত শ্রোতাদেরকে আন্দোলন ও যুবসংঘ-এর প্রাথমিক সদস্য ফরম পূরণ করানো হয়। অতঃপর মাওলানা আযীযুল ইসলামকে সভাপতি ও মুহাম্মাদ সাবিয়ার রহমানকে সাধারণ সম্পাদক করে ১০ সদস্য বিশিষ্ট দারুশা শাখা আন্দোলন-এর কমিটি এবং মাহফূযুর রহমানকে সভাপতি ও ইয়াহইয়াকে সাধারণ সম্পাদক করে সাত সদস্য বিশিষ্ট বাংলাদেশ আহলেহাদীছ যুবসংঘ দারুশা এলাকা কমিটি গঠন করা হয়।